Մեծապես օրհնված եմ ծնողներովս, իրենք շատ են ինձ օգնել։ Այն, ինչ ժառանգել եմ իրենցից, ոչ միայն գեղեցիկ ձայնն ու ստեղծագործելու տաղանդն է, այլև Տիրոջը անմնացորդ նվիրվելու և ծառայելու սիրտը։ Ինձ սովորեցրել են իմ տնից առաջ Տիրոջ տունը կառուցել, ու ամեն ինչ միայն Նրա փառքի համար անել։ Հատկապես մայրիկիս համար եմ գոհանում Տիրոջից, հաճախ են ասում, որ նման եմ իրեն, բայց ավելի շատ հուզում է այն միտքը, որ ասես երկինք գնալիս ինձ օրհնություն, ժառանգություն թողեց Տիրոջ երկրպագուի իր մեծ օրինակը։ Այն, որ այսօր երկրպագում եմ Տիրոջն ու Աստծո տանն եմ մխրճված, ծնողներիս աղոթքների, զոհերի ու չնահանջող հավատքի պատախանն է…